CELEX: 32010D0477
Language: ro
Date: 2010-05-19 00:00:00
Title: Decizia nr. 477/2010/UE a Parlamentului European și a Consiliului din 19 mai 2010 de abrogare a Deciziei 79/542/CEE a Consiliului privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea

2.6.2010   
            
            
               RO
            
            
               Jurnalul Oficial al Uniunii Europene
            
            
               L 135/1
            
         DECIZIA NR. 477/2010/UE A PARLAMENTULUI EUROPEAN ȘI A CONSILIULUI
   din 19 mai 2010
   de abrogare a Deciziei 79/542/CEE a Consiliului privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2) și articolul 168 alineatul (4) litera (b),
   având în vedere propunerea Comisiei Europene,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura legislativă ordinară (2),
   întrucât:
   
               (1)
            
            
               Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină, ovină, caprină și porcină, de carne proaspătă, respectiv de produse din carne provenind din țări terțe (3) a prevăzut elaborarea unei liste cu țările sau părțile din acestea din care statele membre pot autoriza importul de anumite animale vii și de carne proaspătă provenită de la anumite animale.
            
         
               (2)
            
            
               În consecință, a fost adoptată Decizia 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea (4). Respectiva decizie stabilește condițiile sanitare pentru importul în Uniune de animale vii, exceptând ecvideele, și pentru importul de carne proaspătă provenită de la aceste animale, inclusiv de la ecvidee, dar excluzând preparatele din carne. Anexele I și II la decizia menționată stabilesc, de asemenea, liste de țări terțe sau de părți ale acestora din care se pot importa în Uniune anumite animale vii și carne proaspătă provenită de la acestea, precum și modele de certificate sanitar-veterinare.
            
         
               (3)
            
            
               De la adoptarea deciziei menționate, o serie de noi cerințe în materie de sănătate animală și de sănătate publică au fost stabilite prin alte acte comunitare, inclusiv prin Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (5), precum și prin Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii (6), prin Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (7), prin Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (8), prin Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (9) și prin Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (10).
            
         
               (4)
            
            
               Respectivele acte comunitare constituie un nou cadru de reglementare în acest domeniu, iar Directiva 72/462/CEE a fost, de asemenea, abrogată prin Directiva 2004/68/CE.
            
         
               (5)
            
            
               Articolul 20 din Directiva 2004/68/CE prevede că normele de punere în aplicare stabilite în conformitate cu deciziile adoptate pentru importul de animale vii, carne și produse din carne în conformitate cu Directiva 72/462/CEE, inter alia Decizia 79/542/CEE, vor rămâne în vigoare până la înlocuirea lor cu măsuri adoptate în temeiul noului cadru de reglementare.
            
         
               (6)
            
            
               Mai mult, articolul 4 alineatul (3) din Directiva 2004/41/CE a Parlamentului European și a Consiliului din 21 aprilie 2004 de abrogare a unor directive privind igiena alimentară și normele sanitar-veterinare referitoare la producția și comercializarea anumitor produse de origine animală destinate consumului uman (11) prevede că, până la adoptarea dispozițiilor necesare pe baza Regulamentului (CE) nr. 852/2004, a Regulamentului (CE) nr. 853/2004, a Regulamentului (CE) nr. 854/2004 sau a Directivei 2002/99/CE, normele de punere în aplicare adoptate pe baza Directivei 72/462/CEE vor continua să se aplice.
            
         
               (7)
            
            
               Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (12) conține cerințele de certificare sanitar-veterinară și alte dispoziții care țin seama de noul cadru de reglementare și le înlocuiesc pe cele prevăzute în Decizia 79/542/CEE. De la data intrării în vigoare a respectivului regulament, Decizia 79/542/CEE va deveni caducă și nu va mai fi aplicabilă.
            
         
               (8)
            
            
               Din motive de claritate și de transparență a legislației Uniunii, Decizia 79/542/CEE ar trebui abrogată explicit începând de la data respectivă,
            
         ADOPTĂ PREZENTA DECIZIE:
   Articolul 1
   Decizia 79/542/CEE se abrogă începând de la data de 9 aprilie 2010.
   Trimiterile la decizia abrogată se interpretează ca trimiteri la Regulamentul (UE) nr. 206/2010.
   Articolul 2
   Prezenta decizie se adresează statelor membre.
   
      Adoptată la Strasbourg, 19 mai 2010.
      
         
            Pentru Parlamentul European
         
         
            Președintele
         
         J. BUZEK
      
      
         
            Pentru Consiliu
         
         
            Președintele
         
         D. LÓPEZ GARRIDO
      
   
   
      (1)  Avizul din 16 decembrie 2009 (nepublicat încă în Jurnalul Oficial).
   
      (2)  Poziția Parlamentului European din 25 martie 2010 (nepublicată încă în Jurnalul Oficial) și Decizia Consiliului din 26 aprilie 2010.
   
      (3)  JO L 302, 31.12.1972, p. 28.
   
      (4)  JO L 146, 14.6.1979, p. 15.
   
      (5)  JO L 18, 23.1.2003, p. 11.
   
      (6)  JO L 139, 30.4.2004, p. 321.
   
      (7)  JO L 139, 30.4.2004, p. 1.
   
      (8)  JO L 139, 30.4.2004, p. 55.
   
      (9)  JO L 139, 30.4.2004, p. 206.
   
      (10)  JO L 165, 30.4.2004, p. 1.
   
      (11)  JO L 157, 30.4.2004, p. 33.
   
      (12)  JO L 73, 20.3.2010, p. 1.